|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-133/2015-02/3  13.11.2015. године  Немањина 22-26  Б е о г р а д |

**Одговор на захтев за додатне информације или појашњења у вези са**

**припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) објављујемо **Одговор 1 и 2**  на захтев за додатне информације или појашњења у вези са припремањем понуде за јавну набавку услуга - Ажурирање, надоградња и одржавање информационог система трговине, број ЈН МВ - 36/2015.

**ПИТАЊЕ 1:**

У конкурсној документацији сте навели услов: Понуђач је дужан да достави минимум 4 референце за израду и одржавање софтверских решења у веб технологијама и то вредности услуге веће од 1.000.000 РСД без ПДВ (појединачно за сваку референцу) и трајања не краћег од шест месеци. Референце морају бити уговори реализовани у последњих пет година пре објављивања позива за подношење понуда (релевантан је период од 5 година од дана објављивања позива за подношење понуда на Порталу јавних набавки). Наше питање је да ли се као референца признају само уговори о изради и одржавању софтвера или можемо као референцу приложити и уговор о одржавању софтвера а да је израда софтвера била предмет посебног уговора?

**ОДГОВОР 1:**

Можете приложити посебно уговор о одржавању софтвера и посебно за израду софтвера, ако сте били извођачи у оба случаја.

**ПИТАЊЕ 2:**

Везано за исти захтев о броју референци питање је да ли у минимално трајање уговора од 6 месеци убраја и гарантни период јер су неки наши уговори у трајању од 3-6 месеци израде и имплементације решења плус 12 месеци гаранције.

**ОДГОВОР 2:**

Под трајањем услуге се подразумева услуга израде и одржавања софтверских решења, а не и трајање гаранције**.**